La declaració anual del moviment d'estupefaents s'ha de fer cada any durant el mes de gener de l'any següent al de la declaració.
Per a la declaració relativa al 2019, el termini de presentació és des de l' 1 de gener al 31 de gener de 2020, inclosos ambdós dies.
L'autoritat sanitària competent pot requerir tota la documentació complementària que consideri necessària per comprovar la validesa de les dades declarades.
El Reial decret 1675/2012, de 14 de desembre, té per objecte regular les receptes oficials i els requisits especials de prescripció i dispensació d'estupefaents per a ús humà i veterinari i determinar les obligacions d'intercanvi d'informació relativa als moviments d'aquests estupefaents.
L'ús terapèutic dels medicaments estupefaents té una gran importància en l'alleugeriment del dolor dels pacients.
Els avenços que s'han fet els últims anys en el coneixement dels mecanismes fisiopatològics del dolor han fet possible desenvolupar fàrmacs nous per tractar-lo i utilitzar noves vies d'administració.
Tot això ha permès que s'incrementi considerablement el nombre d'aquests medicaments i de les presentacions disponibles, fets que suposen millores importants en el tractament farmacològic del dolor.
D'altra banda, el risc de l'ús indegut i desviament al tràfic il·lícit dels medicaments estupefaents fan que sigui necessari establir en la seva prescripció i dispensació uns requisits específics per prevenir l'abús i la desviació cap al mercat il·legal d'aquests medicaments i, al mateix temps, garantir-ne la disponibilitat i accessibilitat per als pacients.
Mitjançant aquests controls, derivats de la Llei 17/1967, de 8 d'abril, per la qual s'actualitzen les normes vigents sobre estupefaents, i s'adapten al que estableix el Conveni únic de 1961 sobre estupefaents de les Nacions Unides, Espanya compleix, a més, els compromisos adquirits en l'àmbit internacional.
Amb el Reial decret 1675/2012, de 14 de desembre, se simplifiquen la prescripció i dispensació dels medicaments estupefaents i es facilita l'accessibilitat dels pacients als tractaments, sense disminuir els controls necessaris gràcies a la utilització de les noves tecnologies.
En el capítol IV, que tracta del control de les receptes oficials d'estupefaents, l'article 17.4 estableix que durant el mes de gener de cada any les oficines i els serveis de farmàcia han d'enviar a la comunitat autònoma una relació de tots els moviments d'estupefaents que hi ha hagut anualment, i han d'emplenar les dades que contenen els models d'imprès per a medicaments i per a substàncies estupefaents de l'annex IV de l'esmentat Reial decret.
En aquestes dades, i d'acord amb el dit annex, s'han de diferenciar les dispensacions de medicaments i substàncies estupefaents per a ús humà o per a ús veterinari.
Us recomanem que sempre us descarregueu la darrera versió del formulari, que es troba a l'apartat de tramitació denominat "Per Internet".
Per emplenar correctament el formularis cal que el deseu, en format PDF, al vostre ordinador amb el nom que vulgueu i l'obriu amb una versió actualitzada del programa Adobe Reader (versió 9.1 o superior).
És important que recordeu la carpeta on heu desat el fitxer.
En cas de dubte sobre la tramitació en línia, podeu consultar l'apartat Suport als tràmits de Salut del web del Departament on trobareu informació general sobre com fer els tràmits telemàtics i que serveix de suport a la informació específica que trobareu a aquesta fitxa.
Així mateix, podeu completar la informació a l'apartat Suport a la tramitació de la web gencat.cat, i les recomanacions de Privacitat i seguretat disponibles.
També podeu trucar als telèfons de suport que trobareu a l'apartat de tramitació denominat "Per telèfon".
Dades de l'oficina o del servei de farmàcia
Codi de l'oficina o del servei de farmàcia
Per identificar unívocament l'oficina de farmàcia o el centre sanitari on s'ubica el servei o unitat de farmàcia a què fa referència la declaració, cal consignar-ne el codi identificatiu.
En el cas que la persona declarant no el conegui, es pot consultar a l'enllaç del rètol del camp del formulari on cal introduir aquesta dada.
També el podeu consultar clicant a l'enllaç codi de l'oficina de farmàcia i, per al cas d'un servei de farmàcia, clicant a l'enllaç codi del centre sanitari a què pertany.
L'adreça que cal consignar és la de l'oficina o la del centre sanitari on s'ubica el servei de farmàcia, no pas la del signatari de la declaració.
- En el cas de les oficines de farmàcia: com a titular de l'oficina farmàcia, o bé com qui el representa (regent o substitut)
- En el cas dels serveis de farmàcia d'un centre sanitari: com a titular del càrrec de cap del servei de farmàcia.
En el cas que presenteu la declaració com a representant de l' oficina de farmàcia, heu d'indicar les dades del titular, o d' un dels titulars, si és el cas: nom i cognoms.
I, a continuació, les dades del representant (regent o substitut): nom i cognoms, tipus de document (DNI o passaport), número d'identificació i dades de contacte (telèfons i adreça de correu electrònic).
Catàlegs d'especialitats i substàncies i moviments que s'han de consignar
Cal indicar tots els moviments que s'hagin produït durant l'any 2019 en l'oficina o el servei de farmàcia d'alguna de les especialitats i substàncies incloses en els catàlegs que el formulari incorpora.
Aquests catàlegs són els de l' Agència Espanyola de Medicaments i Productes Sanitaris, en la darrera versió publicada.
Cal que cerqueu el producte al desplegable on figuren per ordre alfabètic els noms comercials utilitzant la barra i la fletxa de desplaçament.
També podeu fer la cerca marcant la primera lletra del nom del producte i continuant el desplaçament pel desplegable.
No es poden consignar moviments d'altres especialitats ni substàncies no incloses en aquests catàlegs.
D'un any per a l'altre el catàleg d'especialitats i substàncies pot variar.
En el cas que respecte a altres anys hi hagi una discordança entre el codi i la descripció, cal tenir en compte que preval la descripció.
Totes les oficines de farmàcia i els serveis de farmàcia hospitalària han de presentar la declaració anual d'estupefaents respecte a l'any 2019.
En el cas que no hagin tingut cap moviment, la declaració s'ha de presentar igualment però sense indicar cap moviment a l'apartat Moviments d'especialitats i Moviments de substàncies.
Però, en aquesta situació, sí que cal consignar el nombre d'existències inicials en estoc.
Així mateix, en el cas que, com a conseqüència dels moviments, es deixi l'estoc final a zero o bé amb el mateix valor que l'estoc inicial, sí que s'han de consignar totes les dades.
Unitats de mesura en els moviments d'especialitats: envasos o unidosis
Per facilitar la notificació dels moviments per part de l'oficina o el servei de farmàcia que registra les sortides per unitats i no per envasos complets, a la taula d'especialitats s'han inclòs dues opcions, una per a cadascuna de les presentacions.
Podeu consultar-ne exemples a la Guia per al tràmit de presentació de la declaració anual d'estupefaents corresponent a l'any 2019 disponible
És molt important tenir en compte que, per poder notificar les sortides en UNIDOSIS l'estoc inicial i les entrades s'han d'introduir també com a UNIDOSIS.
Unitat de mesura en els moviments de substàncies: grams
Els moviments de substàncies s'han de consignar sempre en grams i amb una precisió de tres dígits decimals.
La presentació del formulari es fa en tots els casos per la via telemàtica.
Hi ha diferències, però, en el cas que es disposi o no de certificat digital per a la signatura electrònica.
La persona que signa la declaració, ja sigui amb un certificat digital ja sigui de manera manuscrita, ha de ser la mateixa que s'ha identificat com a titular o bé com a representant en l'apartat corresponent del formulari.
En cas que disposeu d'un certificat digital, podeu optar per fer la presentació telemàtica amb signatura electrònica.
El certificat digital ha d'haver estat emès per a la persona signatària i ha de ser un dels admesos en la Seu electrònica de la Generalitat.
En podeu fer la consulta a l'apartat de Certificats i sistemes de signatura electrònica de la Seu de la web de la Seu electrònica.
En cas que no disposeu d'un certificat digital, o bé que no el tingueu vigent (perquè està caducat o revocat), podeu optar per fer la presentació telemàtica sense cap signatura i la presentació presencial posterior de l' acusament de rebuda amb signatura manuscrita.
En aquest cas, un cop presentada la declaració per via telemàtica, la persona interessada ha de:
Imprimir el document de l'acusament de rebuda de la declaració, que es rep en el moment de presentar-la telemàticament.
Signar de forma manuscrita la declaració, que està inclosa en el document de l'acusament de rebuda.
Presentar-la presencialment, en el termini màxim de 10 dies hàbils, en alguna de les oficines de registre del Departament de Salut següents:
Per a aquesta presentació presencial de l'acusament de rebuda signat de forma manuscrita, així com la presentació de qualsevol altra documentació per part de la persona interessada, cal que s'utilitzi el model de presentació de documents.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, també es poden presentar a qualsevol registre de l'Administració de la Generalitat i dels organismes i les entitats públiques vinculats o que en depenen.
Podeu informar-vos de les oficines de registre pròpies i de les concertades de la Generalitat de Catalunya trucant al 012 o bé consultant la pàgina web Cercador d'oficines de registre.
Així mateix, també es poden presentar a través de la resta dels mitjans que preveu l'article 16.4 de la Llei 39/2015, d'1 d'octubre, de Procediment Administratiu Comú de les Administracions Públiques.
Finalment, cal remarcar que per omplir correctament el formulari i fer la tramitació, en podeu consultar tots els detalls a la Guia per al tràmit de presentació de la declaració anual d'estupefaents corresponent a l'any 2019.
Necessitareu, en tot cas, disposar de l'identificador del tràmit (ID del tràmit), que és un codi alfanumèric amb 9 dígits que es genera en la presentació de la declaració.
Aquest codi apareix a la informació de La meva carpeta, a l'apartat de Seguiment del tràmit.
Per a més informació, podeu consultar l'apartat de Com accedir i fer seguiment dels meus tràmits de l'apartat de Suport a la tramitació de Tràmits gencat.
La declaració anual d'estupefaents no produeix cap resposta de l'Administració.